section_heading: Primjena mentalnih karata
paragraph_text: Buzan ističe kako je ovaj način organizacije znanja i učenja bolji od svih ostalih i ne dovodi do «poluhipnotičkog transa» koji je moguć kod drugih načina; kad netko radi mentalnu kartu dobiva sliku cjeline nekog područja, osviješten je o svim njenim segmentima i uz koncentraciju na to lakše shvaća dane informacije. Nadalje, Buzan tvrdi da umna karta podjednako koristi lijevu i desnu stranu mozga, balansira ga, te zadire u 99% našeg nikad korištenog mentalnog potencijala i djelomično ga ostvaruje. No postoje istraživanja koja opovrgavaju neke njegove tvrdnje.